དྲིས་ལན།སྐབས་འདིར་ཕྲ་བའི་བློ་གང་ཞིག་ཅེས་པ་འདི་ནི།བློ་གཞིར་བཞག་ཞེས་པ་ཙམ་ལ་གོ་མ་ཡིན་པར།རང་རིག་མངོན་སུམ་ལ་གོ་དགོས་པར་སེམས་ཏེ།དེ་ཉིད་ཀྱི་ལེའུ་བཞི་པའི་སྐབས་སུ་གཏན་ལ་དབབ་བྱ་གཙོ་བོ་རིག་པ་ཚད་མ་ཞེས་པ་དེ་ནི་ཚད་མ་དེ་ཉིད་ཀྱི་གཞུང་ནས་བསྟན་པའི་ཚད་མ་དྲུག་གི་ནང་ཚན་རིག་པ་ཚད་མ་དེ་ཉིད་བཤད་པའི་སྐབས་ཡིན་ལ།ཚད་མ་དྲུག་གི་ནང་ཚན་རིག་པ་ཚད་མ་དེ་ནི་རང་རིག་མངོན་སུམ་ལ་གོ་དགོས་པ་ཚད་མ་དེ་ཉིད་ཀྱི་ལེའུ་གསུམ་པ་དང་བཞི་པ་གཉིས་ཞིབ་པར་བཀླག་ནས་གུང་བསྒྲིག་ན་རྟོགས་ནུས་པས་སོ།མ་ཟད་རྗེ་རིན་པོ་ཆེས་ཕྲ་བ་རང་རིག་ལ་སོགས་ཞེས་གསུངས་པ་དེ་ཡང་།འདིར་ཕྲ་བའི་བློ་གང་ཞིག་ཅེས་པ་རང་རིག་ལ་གོ་དགོས་པའི་རྒྱབ་རྟེན་དུ་འགྲོ་བ་ཞིག་རེད་སྙམ།